Uuskasutuskeskuse kaubik teeb Elvas 6. novembril kogumisringi
#000001
Uuskasutuskeskuse kaubik tuleb 6. novembril Elvasse ja peatub kell 10–11 Coopi parklas (Kesk 1). Kaubik võtab vastu kodudes liigseks muutunud asju, mis on jätkuvalt heas korras ja võiks kellelegi teisele veel tarvilikuks osutuda. See on mugav võimalus kodu lähedal anda asjata seisma jäänud asjad uuesti kasutusse.
#000002
Uuskasutuskeskuse kaubikusse saab ära tuua puhtaid ja terveid rõivaid, jalanõusid, mänguasju, nõusid, köögitarbeid, raamatuid, spordi- ja hobitarbeid, kodutekstiile, sisustusesemeid ja väiksemat kodutehnikat.
#000003
Uuskasutuskeskus sorteerib kõik asjad ning suunab seejärel heas korras esemed uuesti ringlusse. Osa asju läheb abivajajatele, suurem osa aga müüki. Asjade müüki panekuga katab Uuskasutuskeskus isemajandava organisatsioonina kaupluste ülalpidamiskulud ja laienemise üle Eesti. Alates 2004. aastast tegutseval Uuskasutuskeskusel on tänaseks 16 poodi, neist kaks kauplust Tartus. Keskusel on ka oma e-pood, mida saab üle Eesti külastada.
#000006
Uuskasutuskeskus teeb selliseid kogumisringe üle Eesti aasta läbi, et heas korras asjad ei lõpetaks prügis. Andes uuele ringile korralikud asjad, mida ise enam ei kasuta, saab koju ruumi juurde ning keegi teine rõõmu talle vajalikust esemest. Andes asjadele uue võimaluse, säästame ka uute asjade valmistamiseks kuluvaid ressursse.
#000007
Uuskasutuskeskus toetab oma koostööpartnerite kaudu suurperesid, naiste kriisikodusid, koduta jäänud inimesi ja loomade varjupaiku ja teisi abivajajaid. Veel teeb Uuskasutuskeskus tihedat koostööd teatri-, muusika- ja filmitegijate, õpilasfirmade, kunstitudengite ja käsitöölistega, kes saavad materjalide ning laenutuste soovidega otse Uuskasutuskeskuse poole pöörduda.
#000008